麥嘉欣

麥嘉欣係澳門模特兒，2017年國際小姐澳門代表。

簡歷
Sofia麥嘉欣嘅父母都係中國、葡萄牙混血兒，共有七個國家嘅血統。

麥嘉欣讀過澳門大學附屬應用學校同聖若瑟教區中學，而家喺澳門聖若瑟大學讀緊心理學。

麥嘉欣六歲就已經做兼職模特兒，中學時期嗰陣就開始做KOL，主持過香港有線電視嘅旅遊節目《快樂地球》，做過三個澳門歌手MV嘅女主角，亦都做過歌舞舞台劇女主角之一，重喺香港電影《賭城風雲3》入面做過臨記，另外仲有參與過唔少廣告同埋微電影嘅拍攝，2019年正式簽約微辣而成為佢哋嘅藝人。

音樂作品
大女子
逝
Set me free
失眠那夜Sleepless night

演出

電視節目
2015年：《台灣星光大道》參賽者
2015年：香港有線電視《快樂地球》主持
2017年：ViuTV《ViuTV 2018》司儀
2019年：澳門文化局及旅遊局《「2019澳門除夕倒數演唱會」》司儀
2019年：中國中央電視台《星光大道》參賽者

電影
2016年：《賭城風雲3》

微電影
2020年：《孽鏡台》

舞台劇
2011年：《阿婆丼的傳說》
2016年：《十六種回憶》

MV
2013年：《蠢人》
2017年：《活埋》
2017年：《牛郎》
2021年：《失眠那夜》

澳門模特兒